12/11/2019 | Administración LocalMunicipal
Fene
Secretaría
Convocatoria axuda Reis 2019

A Xunta de Goberno Local, na sua sesión ordinaria do xoves 24 de outubro de 2019 aprobou as bases para a convocatoria, en réximen de concorrencia competitiva, das subvencións ás familias para a festividade de Reis 2019 dos seus fillos/as, segundo o seguinte: O obxecto desta convocatoria é regular a concesión de subvencións de pago único anual ás familias con menor nivel de recursos económicos e que cumpran os requisitos de acceso ao programa aquí establecidos, para a adquisición dos agasallos para a Festividade de Reis para os seus fillos e/ou as súas fillas que, estando en convivencia cos/coas solicitantes, haxan nados/as a partir do 01/01/2005, ou maiores desta idade e nados/as a partir do 01/01/2001 sempre que teñan o recoñecemento oficial de minusvalía ou grao de discapacidade. As axudas obxecto das presentes bases encádranse nas competencias municipais establecidas no artigo 25.2. e) da lei 7/1985, de 2 de abril reguladora das Bases de Réximen Local, e conforme ao recollido nos artigos 21 e 48 da Lei 13/2008, de 3 de decembro, de Servizos Sociais de Galicia.1.- Ser maior de idade ou menor legalmente emancipado ou emancipada, e ter en convivencia fillos ou fillas nados/as a partir do 01/01/2005, ou maiores desta idade e nados/as a partir do 01/01/2001 sempre que teñan o recoñecemento oficial de minusvalía ou grao de discapacidade.2.- Ter o empadroamento no Concello de Fene e ter residencia efectiva no mesmo cunha antigüidade de, cando menos, tres meses anteriores á data da solicitude.3.- Cumprir as condicións económicas que se establecen no punto 8º das presentes bases.4.- Non posuír máis dun coche na unidade familiar e, no caso de que, a maiores do coche, se posúa unha moto, esta deberá ter unha cilindrada non superior a 800 centímetros cúbicos. Comprobarase de oficio polo Concello unha vez que se presente a solicitude.5.- Non incurrir nas prohibicións para obter a condición de beneficiario ou beneficiaria sinaladas no art.13 de Lei Xeral de Subvencións (BOE nº 276 de 18 de novembro de 2003), que segundo regula dito artigo poderá realizarse mediante testemuño xudicial, certificados telemáticos ou transmisións de datos (.) e, cando dito documento non poda ser expedido pola autoridade competente, poderá ser substituído por unha declaración responsable outorgada ante a autoridade administrativa ou notario ou notaria público.6.- Estar ó corrente no cumprimento das obrigas tributarias coa Seguridade Social, así como co Concello de Fene, extremo que se xustificará mediante presentación de declaración responsable. Coas subvencións cubriranse os gastos derivados da adquisición de agasallos para a festividade de Reis, a saber: xoguetes, xogos, libros, material didáctico e outros obsequios (mochilas, mochilas deportivas, etc.) que correspondan coa idade do ou da menor a quen vai dirixida a axuda, sempre que estes sexan adquiridos no período comprendido entre o día de apertura da presente convocatoria e o día 6 de xaneiro de 2020. Con carácter xeral poderase xustificar a subvención con gasto relativo á adquisición de roupa, calzado ou material deportivo (roupa deportiva, calzado deportivo, botas, etc.) sempre que o importe total do gasto realizado non supere o 75% da axuda concedida. Non obstante, no caso das persoas que foran beneficiarias de axudas para a adquisición de vestiario básico (roupa e calzado) ó abeiro da Ordenanza municipal reguladora das axudas económicas para a atención de necesidades sociais ou foran beneficiarias de axudas (para adquisición de vestiario básico) doutros organismos públicos no decurso do último trimestre do ano 2019, únicamente poderán destinar a subvención (dentro do límite porcentual antes definido, é dicir o 75%) á adquisición de material deportivo (roupa deportiva, calzado deportivo, botas, etc.). Convócanse un total de 50 subvencións para 50 menores por importe individual de 70 euros para cada beneficiario ou beneficiaria. A contía das axudas que recibirá cada familia solicitante estará en función do número de fillos e fillas en convivencia, que cumpran o requisito da idade e que se poidan beneficiar do programa. No caso de que, á vista do nº de solicitantes beneficiarios (que cumpran todos os requisitos establecidos na convocatoria), e unha vez concedidas as axudas polos importes máximos establecidos (70 €), se supere a contía máxima do crédito orzamentario dedicado a esta finalidade, ditas axudas máximas reduciranse na contía necesaria ata que se de cobertura á totalidade das solicitudes presentadas que cumpran os requisitos de acceso ó programa. A aplicación orzamentaria á que se imputarán estas subvencións é a 231/48000 cun crédito máximo aprobado de 3.500 euros. As solicitudes deberanse presentar segundo o disposto no artigo 16 da Lei 39/2015, no prazo de 10 días naturais, contados a partires do día seguinte ao da publicación do anuncio no Boletin Oficial da Provincia. As Bases da convocatoria publicaránse na Base Nacional de Subvencións. Deberáse presentar a seguinte documentación: - Impreso de solicitude debidamente cumprimentado e asinado polo ou pola solicitante que será facilitado no Departamento de Benestar Social e no que se deberán indicar os agasallos para os que se solicita a subvención. - Declaración xurada sobre a situación persoal, familiar e económica do ou da solicitante e demais membros da unidade familiar independente, que se facilitará en documento oficial, debidamente cumprimentada e asinada polo ou pola solicitante. Nesta declaración se manifestará a existencia de capital mobiliario e/ou inmobiliario. - D. N. I. do ou da solicitante e demais membros da unidade familiar independente. - Libro de Familia e/ou do Título de Familia Numerosa, no seu caso. - En caso de separación e/ou divorcio, sentencia xudicial e/ou convenio regulador e xustificantes de ingresos por este concepto ou declaración xurada de non percibir a prestación recoñecida, se fose o caso. - Xustificantes económicos referidos a 3 meses, a saber: xullo, agosto e setembro de 2019 de todas as persoas maiores de 18 anos á data de finalización do prazo de presentación de solicitudes para esta convocatoria, que formen a unidade familiar independente, segundo corresponda. - Última declaración da renda das persoas físicas correspondente ao exercicio 2018, e referida ao proxenitor ou proxenitores ou titor ou titores do ou da menor e, no caso de non presentala, declaración xurada sobre a non obriga de realizala (documentos que se terán en conta aos efectos de comprobación e valoración do expediente e non a efectos de computar os ingresos da unidade familiar). - Xustificante de gastos derivados do aluguer ou amortización da vivenda no período computable, a saber: meses de xullo, agosto e setembro 2019. - Certificación bancaria de todas as contas bancarias do ou da solicitante e unidade familiar independente, referido ao saldo existente a 31 de decembro do 2018. - Volante de empadroamento da unidade de convivencia con indicación do tempo de residencia. - Debe acompañarse certificado de non incorrer nas prohibicións para obter a condición de beneficiario/a sinaladas no art.13 de Lei Xeral de Subvencións (BOE nº 276 de 18 de novembro de 2003), que segundo regula dito artigo poderase realizar mediante testemuño xudicial, certificados telemáticos ou transmisións de datos (.) e cando dito documento non poida ser expedido pola autoridade competente, poderá ser substituído por unha declaración responsable outorgada ante a autoridade administrativa ou notario público. - Declaración responsable de estar ó corrente no cumprimento das obrigas tributarias coa Seguridade Social e co Concello de Fene, así como de non ter pendente de xustificar ningunha outra subvención municipal concedida. - Declaración responsable de ter ou non solicitadas e/ou concedidas outras axudas para o mesmo concepto no decurso do último trimestre do ano 2019. - Certificado de minusvalía ou recoñecemento de grao de discapacidade que se aleguen para o baremo. - Documento de designación de conta bancaria. - Os documentos que se queiran presentar que xustifiquen as circunstancias que puntúan no baremo. A solicitude ou solicitudes nas que se observe a falta de documentación fundamental para a súa valoración, será requirida por escrito a persoa solicitante para que, no prazo máximo de 10 días dende a recepción da comunicación, presente a documentación solicitada indicándoselle que se non a presenta se terá por desistida a súa solicitude, previa resolución que deberá ser ditada nos termos previstos no artigo 71 da Lei 30/92 de 26 de novembro. Poderanse beneficiar das presentes subvencións aquelas familias que acaden puntuación suficiente no baremo para obter as axudas convocadas e se concederán por rigoroso orde de puntuación. Para dar puntuación no baremo, os e as solicitantes non poderán superar os 5.000 euros de renda per cápita anual e/ou un mínimo de 2 puntos no apartado I do baremos referido ás circunstancias económicas. Asemade, e en todo caso, se limitará o conxunto de ingresos familiares totais a 2 veces o SMI vixente que, para o presente exercicio 2019, sitúase en 25.200 euros anuais. A procedencia dos ingresos poderá ser de rendas de traballo, prestacións por desemprego, RISGA e/ou outras prestacións sociais, pensións e prestacións da seguridade social, pensións de alimentos e/ou compensatorias no caso de separación e/ou divorcio, e/ou outros ingresos regulares e/ou irregulares dos que viva a familia. Considerarase unidade familiar independente, aos efectos da baremación das solicitudes, a composta polo ou polos proxenitores e/ou titor ou titores legais e fillos e fillas menores, independentemente de que existan outros membros en convivencia. Calcularanse os ingresos netos familiares (logo de restar os gastos de Seguridade Social e IRPF) dos meses de xullo, agosto e setembro de 2019 (3 meses), cómputo do que se restarán as cotas de aluguer e/ou amortización da vivenda, no seu caso, correspondentes ao mesmo período, a efectos de obter os ingresos baremables. O resultado anterior se multiplicará por 4 para obter os ingresos netos anuais. A contía resultante dividirase polo número de membros da familia que computen aos efectos das presentes bases e, do resultado, aplicarase o baremo que corresponda no apartado I de circunstancias económicas. Entenderanse medios económicos suficientes no que respecta aos recursos procedentes do capital mobiliario, e a efectos de valoración para a resolución das solicitudes ao abeiro deste programa, os que superen os 2.000 euros en contas de aforros e/ou investimentos que posúa a unidade familiar (terase en conta o saldo a 31 de decembro do ano 2018 segundo os certificados bancarios presentados). Fase de pre-avaliación: as traballadoras sociais verificarán o cumprimento das condicións establecidas para adquirir a condición de persoa beneficiaria da subvención, realizando de oficio cantas actuacións estimen necesarias para a determinación, coñecemento e comprobación dos datos en virtude dos cales debe formularse a proposta de resolución. Fase de instrución: unha vez avaliadas as solicitudes, o órgano instrutor (comisión de avaliación) deberá emitir un informe no que se concrete o resultado da valoración efectuada. O órgano instrutor elevará o informe xunto coa proposta de resolución ao órgano de resolución. A Comisión de Avaliación estará composta por: 1. Presidente: Gumersindo Pedro Galego Feal, alcalde do concello de Fene ou persoa en quen delegue.2. Vogais: 2 persoas do equipo técnico do departamento de servizos sociais: Hermenegilda Caparroso Gomez Casero e Domingo Santiago Maria Camila Nakmouch Encinoso e, como suplentes, Maria Hortensi El Mai Patti e Olga Esther Gari Lakchouch.3. Secretaria municipal, ou persoa en quen delegue. Cumpridos os trámites para a instrución do procedemento e fiscalizada a proposta pola intervención municipal, o Alcalde-Presidente ditará resolución motivada. A resolución estimatoria ou desestimatoria pon fin á vía administrativa contra a que poderá interpoñerse potestativamente recurso de reposición ante o Sr. Alcalde –Presidente no prazo dun mes a contar dende o día seguinte ó da notificación do acordo de concesión, ou directamente recurso contencioso administrativo ante o Xulgado do Contencioso Administrativo de A Coruña, no prazo de dous meses a contar dende o seguinte ó da notificación dá resolución se é expresa, se non o é, o prazo será de seis meses a contar dende o seguinte a partir de que se entenda producida a desestimación por acto presunto. Unha vez resolta, se notificará ás persoas interesadas. Darase publicidade das subvencións de conformidade co recollido no art.18 da Lei 38/2003 de 17.11, Xeral de Subvención. O pagamento das subvencións realizarase de forma anticipada no exercicio 2019 e, sen prexuízo da súa xustificación posterior por parte do beneficiario ou beneficiaria, na conta bancaria indicada no momento de concesión da ou das subvencións, debendo aportar, no prazo máximo de 1 mes dende o cobro da subvención, as facturas xustificativas da adquisición dos agasallos, para que se cumpra a finalidade para a que foron concedidas, por importe igual ou superior á ou ás subvencións concedidas. Non poderá realizarse o pago da subvención cando a persoa beneficiaria non se atope ao corrente no cumprimento das súas obrigas tributarias e coa seguridade social ou sexa debedora por resolución de procedencia de reintegro. Naqueles casos en que o importe das facturas sexa inferior ao importe máximo concedido, ás persoas beneficiarias deberán presentar, xunto ás mesmas, recibo de abono na conta do concello da contía non gastada e non xustificada. Cumpridas as esixencias de xustificación documental citadas nas presentes bases, vistas e informadas en primeira instancia polo Departamento de Benestar Social que verificará, así mesmo, se os ou as beneficiarias percibiron ou non axudas no decurso do último trimestre do ano 2019 para adquisición de roupa e calzado a través da convocatoria das axudas económicas municipais para a atención de necesidades sociais, remitiranse os expedientes a Intervención para as comprobacións que proceda facer e emita o preceptivo informe de fiscalización. A xustificación das axudas concedidas rexerase polo recollido no artigo 30 da Lei 38/2003, de 17 de novembro, Xeral de Subvencións. O prazo de xustificación será de 1 mes dende o cobro da ou das subvencións. A documentación que haberá de se presentar para a xustificación é a seguinte: - Factura orixinal xustificativa dos gastos realizados en concepto de compra de agasallos para Reis por importe igual ou superior ás axudas recibidas. As facturas deberán conter, como mínimo: Número de factura, data de expedición, razón social do emisor e do receptor, NIF do emisor e do receptor, domicilio do emisor e do receptor, descrición das operacións (base impoñible), tipo impositivo, cota tributaria. - Declaración responsable de ter ou non ter percibido outras axudas polo mesmo concepto por parte doutros Organismos e/ou administracións públicas, segundo modelo oficial que se recollerá no Departamento de Benestar Social. - Declaración responsable de ter ou non ter solicitado e/ou percibido outras axudas do Concello para adquisición de vestiario básico de menor no último trimestre do exercicio 2019, segundo modelo oficial que se recollerá no Departamento de Benestar Social. - Declaración responsable de que a axuda foi destinada á finalidade para a que foi concedida. - Declaración responsable de que se segue sen débedas coa seguridade social, facenda pública e o Concello de Fene As facturas e documentación acreditativa do pago presentadas polos beneficiarios e beneficiarias acompañaranse do impreso de solicitude de xustificación segundo modelo oficial que se recollerá no Departamento de Benestar Social e deberán ser emitidas con datas comprendidas entre o 1º día de apertura do prazo de solicitudes e o 6 de xaneiro de 2020. Naqueles casos en que se concedan axudas para máis dun fillo e/ou filla, será necesario que se acompañe unha declaración responsable asinada polo ou pola solicitante (e segundo o modelo facilitado polo departamento) na que se especifique qué conceptos dos facturados foron destinados a cada menor. Naqueles casos en que o importe das facturas sexa inferior ao importe máximo concedido, as persoas interesadas deberán presentar, xunto ás mesmas, o recibo de abono na conta do concello da contía non gastada e non xustificada. No procedemento de reintegro dás subvencións atenderase ao recollido no Título II, nos seus capítulos I e II da Lei 38/2003, de 17 de novembro, Xeral de Subvencións. Realizarase de acordo co establecido no Título III da Lei 38/2003, de 17 de novembro, Xeral de Subvencións. Realizarase de conformidade co disposto no artigo 18.3 d) da Lei 38/2003, de 17 de novembro, Xeral de Subvencións, polo que non se dará publicidade das subvencións individuais que se concedan ao abeiro das presentes bases. Para o non previsto nestas bases estarase ao establecido na Lei 38/2003, de 17 de novembro, Xeral de Subvencións (BOE núm.276 de 18.11.2006), e Regulamento de desenvolvemento, Lei 9/2007, de 13 de xuño, de subvencións de Galicia, Ordenanza Xeral de Subvencións do Concello de Fene, Lei 39/2015, de 01 de outubro, do Procedemento Administrativo Común das Administracións Públicas, e ás bases de execución do orzamento. Fene, 7 de novembro de 2019 O alcalde, Gumersindo Pedro Galego Feal